4. การประกอบธุรกิจของแต่ละสายผลิตภัณฑ์

ผลิตภัณฑ์ที่กลุ่มบริษัทฯเป็นผู้ผลิตได้แก่:

-   ยางมะตอยหรือแอสฟัลต์ซีเมนต์ (Asphalt Cement) มีสัดส่วนมากกว่าร้อยละ 90
    ของยอดการขายในปี 2555 กลุ่มบริษัทฯกลั่นยางมะตอยจากนํ้ามันดิบหนัก
    ซึ่งส่วนใหญ่นำมาจากประเทศแถบอเมริกาใต้และการสั่งซื้อยางมะตอยจากทั้งในและต่างประเทศ

-   ยางมะตอยนํ้าหรือแอสฟัลต์อิมัลชัน (Asphalt Emulsion) เป็นการนำยางมะตอย นํ้า
    และสารเคมีมาผสมเป็นเนื้อเดียวกัน

-   ยางมะตอยชนิดคัตแบค (Cutback Asphalt)
    เป็นการนำยางมะตอยมาผสมกับสารละลายปิโตรเคมี (Petroleum Solvents)
    ให้เป็นเนื้อเดียวกันซึ่งจะเหมาะกับงานไพร์มโคท (Prime Coat)
    ปัจจุบันยางมะตอยชนิดนี้ไม่เป็นที่นิยมใช้เพราะต้นทุนสูงและไม่เป็นมิตรกับสภาพแวดล้อม

-   ยางมะตอยชนิดโพลิเมอร์โมดิฟายด์แอสฟัลต์ (Polymer Modified Asphalt Cement)
    เป็นยางมะตอยเกรดพิเศษซึ่งได้จากการผสมของสารประกอบ Polymer
    กับยางมะตอยให้เป็นเนื้อเดียวกัน ซึ่งจะทำให้มีคุณสมบัติที่ยืดหยุ่นมากกว่ายางมะตอยทั่วไป
    ด้วยคุณสมบัติที่ยืดหยุ่นดังกล่าวทำให้เมื่อนำมาใช้ทำผิวถนน ทำผิวทางวิ่งขึ้นลงสนามบินแล้ว
    ทำให้ถนนมีอายุการใช้งานที่ยาวนานกว่าเมื่อเปรียบเทียบกับการใช้ยางมะตอยธรรมดา

-   ยางมะตอยชนิดผสมสำเร็จ (Premix)
    เป็นผลิตภัณฑ์สำเร็จรูปผสมเสร็จบรรจุถุงขายและสามารถนำไปใช้งานได้ทันที
    ผลิตภัณฑ์นี้เป็นส่วนผสมระหว่างหินที่ผ่านการคัดขนาดกับแอสฟัลต์อิมัลชัน
    และสารตัวเติมที่มีคุณสมบัติพิเศษช่วยในการยึดเกาะ
    จึงทำให้เหมาะสำหรับนำไปใช้งานในการซ่อมแซมหลุมและถนนเล็ก ๆ

-   Tipco Joint Sealer และ Tipco Joint Primer
    เป็นยางมะตอยผสมมวลสารที่มีคุณสมบัติคงทนต่อสภาวะอากาศร้อนจัดและเย็นจัดมีความยืดหยุ่นตัวสูงสามารถเกาะติดรอยต่อคอนกรีตได้อย่างเหนียวแน่น
    ใช้หยอดรอยต่อระหว่างช่วงถนนคอนกรีตเพื่อทำหน้าที่ประสาน (seal) รอยต่อคอนกรีต

-   นํ้ามันก๊าด (Kerosene) Naphtha Atmospheric Gas Oil (AGO) และ Vacuum Gas
    Oil (VGO) ได้มาจากขั้นตอนการกลั่นจากโรงกลั่นยางมะตอยที่ประเทศมาเลเซียโดยบริษัทฯ
    เป็นผู้ขายให้ลูกค้าในภูมิภาคนี้

ผลิตภัณฑ์ที่กลุ่มบริษัทฯเป็นผู้จัดจำหน่าย

1.  ยางมะตอยแอสฟัลต์ซีเมนต์ที่สั่งซื้อจากทั้งในและต่างประเทศ

2.  นํ้ามันดีเซลหมุนเร็วและนํ้ามันเตาที่สั่งซื้อจากโรงกลั่นนํ้ามันและผู้ค้านํ้ามัน

วัตถุดิบและการจัดหาวัตถุดิบ

ยางมะตอยแอสฟัลต์ซีเมนต์
ซึ่งได้จากกระบวนการกลั่นนํ้ามันดิบและกระบวนการกลั่นนํ้ามันหล่อลื่นพื้นฐานบริษัทฯใช้ยางมะตอยแอสฟัลต์ซีเมนต์เป็นวัตถุดิบหลักในการผลิตยางมะตอยนํ้า
โพลิเมอร์โมดิฟายด์แอสฟัลต์ และยางมะตอยคัตแบค
ปัจจุบันบริษัทฯผลิตยางมะตอยแอสฟัลต์ซีเมนต์จากโรงกลั่นในประเทศมาเลเซียและสั่งซื้อจากแหล่งวัตถุดิบหลาย
ๆ แหล่งพร้อม ๆ กันทั้งจากภายในประเทศและภายนอกประเทศ
ทั้งนี้เพื่อเป็นการลดภาระความเสี่ยงในด้านการพึ่งพิงแหล่งยางมะตอยจากแหล่งใดแหล่งหนึ่งเพียงแหล่งเดียว
ตลอดจนเพื่อการควบคุมต้นทุนวัตถุดิบในการผลิตของบริษัทฯ

วัตถุดิบการผลิตอื่น

สารเคมีที่กลุ่มบริษัทฯใช้ในการผลิตยางมะตอยนํ้าและโพลิเมอร์โมดิฟายด์แอสฟัลต์นำเข้ามาจากประเทศต่าง
ๆ ประมาณร้อยละ 35 ของวัตถุดิบทั้งหมดที่ใช้ ส่วนที่เหลือประมาณร้อยละ 65
จะสั่งซื้อจากผู้ผลิตภายในประเทศ

สารเคมีดังกล่าวแบ่งได้เป็น 2 ประเภท ได้แก่

-   Solvent เป็นสารเคมีที่ราคาจะแปรเปลี่ยนไปตามระดับราคานํ้ามัน
    สามารถสั่งซื้อจากผู้ผลิตภายในประเทศและไม่มีปัญหาเรื่องการขาดแคลน

-   Emulsifiers เป็นสารเคมีที่มีหลายประเภท
    สามารถสั่งซื้อทั้งจากผู้ผลิตต่างประเทศโดยผ่านตัวแทนจำหน่าย หรือสั่งซื้อภายในประเทศ
    ในระดับราคาที่ค่อนข้างคงที่

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน

บริษัทฯและบริษัทย่อยได้รับการส่งเสริมการลงทุนจาก สำนักงานคณะกรรมการส่งเสริมการลงทุน
โดยได้รับการส่งเสริมการลงทุนในกิจการผลิตยางมะตอย ประเภท 6.21 การผลิตยางมะตอย
ซึ่งสาระสำคัญเกี่ยวกับสิทธิประโยชน์และเงื่อนไขของบัตรส่งเสริมการลงทุนมีรายละเอียดดังนี้

สิทธิประโยชน์และเงื่อนไขที่สำคัญตามโรงงานที่ได้รับบัตรส่งเสริมการลงทุน

1.  โรงงานนครราชสีมา ได้รับบัตรส่งเสริมการลงทุนเลขที่ 1066/2543 กำลังการผลิต AE
    120,000ตัน การยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี นับแต่วันที่ 1
    ธันวาคม 2543
    ให้ได้รับลดหย่อนภาษีเงินได้นิติบุคคลสำหรับกำไรสุทธิร้อยละห้าสิบของอัตราปกติจนถึงวันที่24
    ธันวาคม 2556

2.  โรงงานพิษณุโลก ได้รับบัตรส่งเสริมการลงทุนเลขที่ 1313/2540 กำลังการผลิต AE
    250,000 ตัน Cutback 20,000 ตัน PMA 100,000 ตัน
     การยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี นับแต่วันที่ 13 สิงหาคม
    2541
    ให้ได้รับลดหย่อนภาษีเงินได้นิติบุคคลสำหรับกำไรสุทธิร้อยละห้าสิบของอัตราปกติจนถึงวันที่  13
    สิงหาคม 2554

3.  โอนจากโรงงานสุราษฎร์  เป็นโรงงานไทยบิทูเมน ได้รับบัตรส่งเสริมการลงทุนเลขที่
    1676/ออ./2554  ลงวันที่ 9 มิถุนายน 2554  กำลังการผลิต AE 200,000 ตัน Cutback
    20,000 ตัน AC 60/70 700,000 ตัน PMA 100,000 ตัน
    การยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี นับแต่วันที่ 24 สิงหาคม 2541
     ให้ได้รับลดหย่อนภาษีเงินได้นิติบุคคลสำหรับกำไรสุทธิร้อยละห้าสิบของอัตราปกติจนถึงวันที่ 24
    สิงหาคม 2554

บริษัทฯและบริษัทย่อยได้รับสิทธิพิเศษทางภาษีจากคณะกรรมการส่งเสริมการลงทุน
สิทธิประโยชน์ตามหมายเหตุประกอบงบการเงินข้อ 30.

(2) สิทธิประโยชน์ทางภาษีสำหรับกิจการพาณิชย์นาวี

บริษัท ทิปโก้แอสฟัลท์ จำกัด (มหาชน)
ได้รับการยกเว้นภาษีเงินได้นิติบุคคลสำหรับรายได้จากการขนส่งสินค้าทางทะเลระหว่างประเทศตามประกาศอธิบดี
กรมสรรพากร เกี่ยวกับภาษีเงินได้ฉบับที่ 72 สำหรับเรือ TASCO1

บริษัท อัลฟ่า มารีไทม์ จำกัด ได้รับการส่งเสริมการลงทุนในกิจการ ขนส่งทางเรือ ประเภท 7.2
กิจการขนส่งมวลชน และสินค้าขนาดใหญ่สำหรับ เรือ TASCO AMORN
ซึ่งได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุนไม่รวมค่าที่ดิน และทุนหมุนเวียนมีกำหนดเวลา 8 ปี มีผลตั้งแต่วันที่ 28 มิถุนายน
2554

บริษัท เดลต้าชิปปิ้ง จำกัด
ได้รับการยกเว้นภาษีเงินได้นิติบุคคลสำหรับรายได้จากการขนส่งสินค้าทางทะเลระหว่างประเทศตามประกาศอธิบดี
กรมสรรพากร เกี่ยวกับภาษีเงินได้ฉบับที่ 72 สำหรับเรือ TASCO2

บริษัท บิทูเมน มารีน จำกัด
ได้รับการยกเว้นภาษีเงินได้นิติบุคคลสำหรับรายได้จากการขนส่งสินค้าทางทะเลระหว่างประเทศตามประกาศอธิบดี
กรมสรรพากร เกี่ยวกับภาษีเงินได้ฉบับที่ 72 สำหรับเรือ TASCO AMATA
และได้รับการส่งเสริมการลงทุนในกิจการ ขนส่งทางเรือ ประเภท 7.2 กิจการขนส่งมวลชน
และสินค้าขนาดใหญ่สำหรับ เรือ Delta7 ซึ่งได้รับยกเว้นภาษีเงินได้นิติบุคคลตามมาตรา 31
มีมูลค่าไม่เกิน 28,401,069.39 บาท จากการประกอบกิจการที่ได้รับการส่งเสริมการลงทุน

บริษัท ทาสโก้ชิปปิ้ง จำกัด ได้รับการส่งเสริมการลงทุนในกิจการ ขนส่งทางเรือ ประเภท 7.2
กิจการขนส่งมวลชน และสินค้าขนาดใหญ่สำหรับ เรือ TASCO ANAN
ซึ่งได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุนไม่รวมค่าที่ดิน และทุนหมุนเวียนมีกำหนดเวลา 8 ปี มีผลตั้งแต่วันที่ 24
พฤษภาคม 2554

  และตามหมายเหตุประกอบงบการเงินข้อ 31.

นอกจากสิทธิประโยชน์ต่าง ๆ ข้างต้นที่บริษัทฯได้รับแล้ว บริษัทฯยังได้รับใบรับรองระบบงาน ต่าง ๆ
เกี่ยวกับ ผลกระทบต่อสิ่งแวดล้อม คุณภาพผลิตภัณฑ์

ข้อจำกัดในการประกอบธุรกิจ

เนื่องจากกลุ่มผลิตภัณฑ์ยางมะตอย ซึ่งเป็นผลิตภัณฑ์หลักของบริษัทฯ
โดยส่วนใหญ่เป็นการจำหน่ายให้กลุ่มผู้รับเหมาซึ่งได้รับประมูลงานจากภาครัฐ
ดังนั้นผลิตภัณฑ์ของบริษัทฯจะต้องได้รับการรับรองมาตรฐานผลิตภัณฑ์ ดังนี้

1.  ผลิตภัณฑ์ของบริษัทฯต้องได้รับอนุญาตให้แสดงเครื่องหมายมาตรฐานผลิตภัณฑ์อุตสาหกรรม
    กระทรวงอุตสาหกรรม

2.  บริษัทฯต้องได้รับการรับรองระบบงานคุณภาพ มอก. 9001

การดำเนินงาน:

ตลาดภายในประเทศ

จากผลกระทบของน้ำท่วมใหญ่ในหลายพื้นที่เมื่อปลายปี 2554 ภาครัฐจึงมีโครงการเพื่อปรับปรุงบูรณะ
ซ่อมแซม
ถนนที่ได้รับความเสียหายเป็นจำนวนมากทำให้ปริมาณความต้องการยางมะตอยของตลาดภายในประเทศเพิ่มสูงขึ้นเป็นจำนวนทั้งสิ้น
783,000 ตัน โดยแบ่งเป็นแอสฟัลต์ซีเมนต์จำนวน 667,000 ตัน และอีก 116,000 ตัน
เป็นแอสฟัลต์อิมัลชั่นและผลิตภัณฑ์อื่น ๆ อาทิ เช่น
โพลิเมอร์โมดิฟายด์แอสฟัลต์และยางมะตอยชนิดคัตแบค
คิดเป็นปริมาณความต้องการยางมะตอยในประเทศสูงกว่าปีที่ ผ่านมาร้อยละ 22

ในฐานะผู้นำด้านการผลิตยางมะตอย
ทิปโก้แอสฟัลท์ประสบความสำเร็จเป็นอย่างสูงในการสร้างความเชื่อมั่นให้กับลูกค้าจากการบริการลูกค้าที่ยอดเยี่ยม
รวมถึงการจัดส่งสินค้าให้ลูกค้าได้อย่างรวดเร็วและตรงเวลา ในปี 2555
นี้กลุ่มบริษัทฯได้นำโพลิเมอร์โมดิฟายด์แอสฟัลต์ไปใช้ในการบูรณะซ่อมแซมช่องทางวิ่งเครื่องบิน
(Runway) ของสนามบินดอนเมืองซึ่งได้รับความเสียหายจากน้ำท่วม และสนามบินเชียงใหม่
รวมถึงการนำโพลิเมอร์โมดิฟายด์แอสฟัลต์ ชนิดทนน้ำมันเครื่องบิน (Jet Fuel Resistance)
ไปใช้ในการบูรณะซ่อมแซมช่องทางวิ่งเครื่องบิน (Runway) และทางขับ (Taxiway)
ของสนามบินสุวรรณภูมิอีกด้วย

นอกจากนี้ กลุ่มบริษัทฯได้ต่อยอดงานก่อสร้างและบูรณะทางด้วยเทคนิคที่ได้นำเสนอแล้วในปีก่อน
ด้วยโครงการสำคัญ ๆ ดังต่อไปนี้

เทคนิค Micro Surfacing

-   ทางพิเศษบางนา-อาจณรงค์ (ระยะทางด่วนขั้นที่ 3 สายใต้ ตอน S1)

-   ทางพิเศษเฉลิมมหานคร (3 ช่วง ดินแดงไปท่าเรือ ท่าเรือไปสาธุประดิษฐ์ และ
    สุขสวัสดิ์ไปดาวคะนอง)

-   ถนนกาญจนาภิเษก (วงแหวนตะวันออก ช่วงบางพลี-สุขสวัสดิ์)

เทคนิค Colored Asphalt

-   กรมทางหลวง ทางหลวงแผ่นดินหมายเลข 1290 (แม่สาย - เชียงแสน) จังหวัดเชียงราย

กลุ่มบริษัทฯมีโรงงานผลิตและคลังเก็บยางมะตอยที่ตั้งอยู่ในจุดศูนย์กลางของแต่ละภูมิภาค เช่น
ที่จังหวัดนครราชสีมา ระยอง พิษณุโลกและสุราษฏร์ธานี
เพื่อความพร้อมในการให้บริการอย่างทั่วถึงและรองรับความต้องการของลูกค้าในทุกภูมิภาค
การมีโรงงาน ที่กระจายไปตาม 4 ภูมิภาคเช่นนี้
ทำให้กลุ่มบริษัทฯสามารถส่งสินค้าให้กับลูกค้าในประเทศและประเทศเพื่อนบ้านได้อย่างสะดวกรวดเร็วด้วยรถขนส่งยางมะตอยของกลุ่มบริษัทฯมากกว่า
300 คันอีกด้วย
การจัดการด้านโลจิสติกส์ที่เป็นเลิศมีส่วนสำคัญที่ทำให้ทิปโก้แอสฟัลท์คงความเป็นผู้นำไว้ได้ในตลาดในประเทศ
นอกจากนี้ กลุ่มบริษัทฯยังเป็นเจ้าของเรือขนส่งสินค้าระหว่างประเทศขนาดใหญ่ 7 ลำ
ที่มีบทบาทสำคัญในการส่งออกสินค้าไปยังตลาดต่างประเทศ
ตลอดจนสำหรับการนำเข้ายางมะตอยสู่ประเทศไทยด้วยเช่นกัน

ทีมพนักงานขายและการตลาดของทิปโก้แอสฟัลท์รับผิดชอบดูแลลูกค้ามากกว่า 550 ราย
ครอบคลุมทุกภูมิภาคทั่วประเทศ ด้วยประสบการณ์มากกว่า 30 ปี ทีมพนักงานขายมีความชำนาญ
และสามารถให้คำแนะนำสินค้าแก่ลูกค้าได้อย่างดี นอกจากนี้
กลุ่มบริษัทฯมีทีมเทคนิคบริการที่มีความชำนาญทางด้านงานทางคอยช่วยเหลือแก้ไขปัญหาให้ลูกค้า ณ
จุดที่ลูกค้าทำงาน เพื่อให้การทำงานของลูกค้าเป็นไปอย่างมีประสิทธิภาพ
ไม่ติดขัดคอยให้คำปรึกษาและแนะนำวิธีการทำงานให้ทีมงานของลูกค้าเข้าใจ
และสามารถปฏิบัติงานได้อย่างถูกต้อง กลุ่มบริษัทฯได้นำวิธีการบริหารลูกค้าสัมพันธ์ (Customer
Relationship Management)
มาใช้ศึกษาเพื่อให้ทราบถึงความต้องการของลูกค้าแต่ละกลุ่มได้อย่างถูกต้อง
และนำมาวางแผนการขายและโปรแกรมการให้บริการที่ตรงต่อความต้องการของลูกค้าแต่ละกลุ่มอย่างแท้จริง
ในการที่จะเสริมสร้างความสัมพันธ์ที่ดีกับลูกค้าเพื่อให้บรรลุผลสำเร็จตามที่ต้องการร่วมกัน

ตลาดต่างประเทศ

ในปี 2555 กลุ่มบริษัทฯมียอดขายยางมะตอยในตลาดต่างประเทศสูงที่สุดเป็นประวัติการณ์ที่
807,238 ตันซึ่งเติบโตขึ้นถึงร้อยละ 64

ยอดขายที่สูงขึ้นนั้นมีปัจจัยมาจากความต้องการยางมะตอยที่สูงขึ้นในภูมิภาคนี้
โดยเฉพาะในประเทศเวียดนามและประเทศอินโดนิเซีย ซึ่งเป็น 2
ตลาดต่างประเทศหลักของกลุ่มบริษัทฯ
และปริมาณการผลิตยางมะตอยในประเทศไทยและประเทศสิงคโปร์ที่ลดลง
โรงกลั่นยางมะตอยของกลุ่มบริษัทฯในประเทศมาเลเซียสามารถผลิตยางมะตอยได้ในปริมาณที่สูงถึง
835,700 ตัน ส่วนปริมาณยางมะตอยที่ได้จากโรงกลั่นอื่น ๆ นั้นมีปริมาณ 475,500 ตัน
ยางมะตอยจาก 2
แหล่งนี้เป็นปัจจัยสำคัญในการสนับสนุนการขายในตลาดต่างประเทศของกลุ่มบริษัทฯ

ประเทศอินโดนีเซียได้กลายมาเป็นตลาดส่งออกที่ใหญ่ที่สุดของกลุ่มบริษัทฯ
โดยมียอดขายที่สูงขึ้นถึงร้อยละ 150 เมื่อเทียบกับปีที่ผ่านมา
การเติบโตของตลาดอินโดนิเซียเป็นผลมาจากความต้องการในการใช้ยางมะตอยที่เพิ่มสูงขึ้นและการลดปริมาณการผลิตยางมะตอยของโรงกลั่นในประเทศอินโดนิเซีย
จึงทำให้มีการนำเข้ายางมะตอยจากต่างประเทศที่สูงขึ้นมากกว่าร้อยละ 30 เมื่อเทียบกับปีที่ผ่านมา
ประเทศอินโดนิเซียมีแนวโน้มที่จะยังคงเป็นตลาดส่งออกหลักของกลุ่มบริษัทฯไปอีก 2-3 ปี

ประเทศเวียดนามเป็นตลาดหลักของกลุ่มบริษัทฯอีกตลาดหนึ่งที่มีการเติบโตของยอดขายซึ่งเพิ่มขึ้นถึงร้อยละ
70 โดยยอดขายนี้มาจากการซื้อยางมะตอยจากลูกค้ารายเก่าและลูกค้ารายใหม่ในประเทศเวียดนาม
การขนส่งที่มีประสิทธิภาพและราคาที่แข่งขันได้ทำให้กลุ่มบริษัทฯมีลูกค้ารายใหม่ ๆ เพิ่มขึ้น

ประเทศจีนยังคงเป็นตลาดหลักอีกแห่งของการขายในตลาดต่างประเทศ
โดยยอดขายยังอยู่ในระดับที่ดีเมื่อเทียบกับปี 2555
ซึ่งถือว่าเป็นรายได้หลักของยอดขายต่างประเทศทั้งหมด กลุ่มบริษัทฯยังสามารถทำยอดขายที่ดีนี้ได้
ถึงแม้ปริมาณความต้องการนำเข้ายางมะตอยที่ลดลงเนื่องจากนโยบายทางการเงินที่รัดกุมของประเทศจีนซึ่งทำให้มีผลกระทบในด้านลบต่องบประมาณการก่อสร้างถนนภายในประเทศ
ยอดการนำเข้ายางมะตอยของประเทศจีนในปี 2555 ลดลงเหลือ 2.73 ล้านตันจาก 3.9
ล้านตันในปี 2554

ยอดส่งออกไปยังประเทศออสเตรเลียและประเทศลาวในปี 2555 เพิ่มขึ้นเมื่อเทียบกับปีที่ผ่านมา
เช่นเดียวกับตลาดในประเทศจีน กลุ่มบริษัทฯยังคงเป็นพันธมิตรหลักของบริษัทย่อยของColas S.A.
ในประเทศออสเตรเลีย ทำให้ยอดขายที่ส่งออกไปยังประเทศออสเตรเลียคิดเป็นอันดับ 4
ของกลุ่มบริษัทฯ ส่วนในประเทศลาว ถึงแม้จะมีคู่แข่งการขายไปยังประเทศลาวรายใหม่
กลุ่มบริษัทฯก็ยังสามารถปกป้องส่วนแบ่งทางการตลาดและยังสามารถทำยอดขายได้สูงกว่าปีที่ผ่านมาเล็กน้อย

ยอดส่งออกไปยังบริษัทย่อยในประเทศกัมพูชา (Tipco Asphalt Cambodia)
สูงเป็นประวัติการณ์โดยเพิ่มขึ้นมากกว่าร้อยละ 20 ซึ่งมีปัจจัยมาจากงบประมาณในการก่อสร้างถนน
และผลิตภัณฑ์ยางเป็นครั้งเเรกมะตอยโพลิเมอร์โมดิฟายด์ของกลุ่มบริษัทฯได้ถูกนำมาใช้เป็นครั้งเเรกในการซ่อมรันเวย์ของสนามบินของประเทศกัมพูชา

ส่วนยอดขายของบริษัทย่อยในประเทศมาเลเซียนั้น (Kemaman Bitumen Company Sdn. Bhd.)
ได้เพิ่มสูงขึ้นถึงร้อยละ 160 ในปี 2555
ยอดขายที่สูงนี้เป็นผลมาจากปริมาณยางมะตอยที่ผลิตได้อย่างสม่ำเสมอจากโรงกลั่นของกลุ่มบริษัทฯ
และการเติบโตของความต้องการยางมะตอยในประเทศมาเลเซีย
ซึ่งรวมถึงการปูถนนในบางช่วงของทางพิเศษในชายฝั่งตะวันออก (East Coast Expressway)
ซึ่งเป็นทางเส้นใหม่

กลุ่มบริษัทฯได้ส่งออกยางมะตอย 16 ประเทศ ซึ่งรวมถึงประเทศฟิลิปปินส์ ประเทศแอฟริกาใต้
ประเทศนิวซีแลนด์ ประเทศเกาหลีใต้ ประเทศบังคลาเทศ เกาะรียูเนี่ยน ประเทศมอริเชียส
ประเทศฟิจิ และประเทศตาฮิติ

การจัดหานํ้ามันดิบ

ถึงแม้ราคาของน้ำมันดิบเป็นสิ่งที่ยากจะคาดเดาและมีการผันผวนในระหว่างปี
กลุ่มบริษัทฯก็ยังสามารถจัดหาน้ำมันดิบได้ถึง 7.2 ล้านบาร์เรล ซึ่งในปี 2555
นี้นับเป็นความสำเร็จในการจัดหานํ้ามันดิบถึง 3 ชนิด
จากประเทศในแถบอเมริกาใต้ซึ่งทำให้โรงกลั่นมีน้ำมันดิบในการกลั่นอย่างต่อเนื่องถึงร้อยละ 80
ของกำลังการผลิตสูงสุด และยังสามารถจัดหาน้ำมันดิบชนิดใหม่ที่สามารถนำมาผลิตที่โรงกลั่นได้อีกถึง
21 ชนิด ปัจจุบันนี้กลุ่มบริษัทฯมีน้ำมันดิบทั้งหมด 79 ชนิด
กลุ่มบริษัทฯยังคงหาช่องทางในการจัดซื้อนํ้ามันดิบจากคู่ค้ารายใหม่ ๆ อย่างต่อเนื่อง

ธุรกิจเรือ

การขนส่งยางมะตอยทางเรือเป็นอีกหนึ่งองค์ประกอบที่สำคัญที่ช่วยส่งเสริมธุรกิจหลักของกลุ่ม
โดยทิปโก้แอสฟัลท์มีเรือบรรทุกยางมะตอยในขนาดต่าง ๆ กันจำนวน 7 ลำ
โดยมีระวางบรรทุกทั้งหมด 26,700 ตัน
บริษัทที่บริหารเรือเหล่านี้เป็นบริษัทย่อยในกลุ่มซึ่งปฏิบัติตามระบบจัดการคุณภาพอย่างเข้มงวดและมุ่งมั่นที่จะบรรลุเป้าหมาย
หรือ KPI ตามแนวทาง TMSA (Tanker Management Self Assessment)

เรือขนส่งยางมะตอยของกลุ่มบริษัทฯ เป็นผู้นำทางการค้าในแถบเอเชียแปซิฟิกจนถึงมหาสมุทรอินเดีย
เรือทุกลำยังคงมีการใช้งาน สูงอย่างต่อเนื่องในปี 2555 ซึ่งมีส่วนสนับสนุนในด้านการเติบโต
ของการขายยางมะตอยในแถบภูมิภาคเอเชียแปซิฟิคเป็นอย่างมาก ทั้งนี้เพื่อให้บรรลุวิสัยทัศน์
กลุ่มบริษัทฯได้สั่งต่อเรือลำใหม่ในประเทศญี่ปุ่นเมื่อเดือนสิงหาคม 2555 ที่ผ่านมา ซึ่งเรือท้าสโก้
อมฤตเป็นเรือลำที่เจ็ดของกลุ่มบริษัทฯมีระวางบรรทุก 6,500 ตัน
ได้ทำให้การค้าแบบตัน-ไมล์มีความแข็งแกร่ง

สายการผลิต

กลุ่มบริษัทฯมีความมุ่งมั่นในการดำเนินธุรกิจให้สอดคล้องกับ
มาตรการลดก๊าซเรือนกระจกเพื่อช่วยลดภาวะโลกร้อน ในปี 2555
กลุ่มบริษัทฯเปิดตัวผลิตภัณฑ์ยางมะตอยน้ำตัวใหม่ (Prime coat emulsion)
ที่สามารถใช้ทดแทนผลิตภัณฑ์ยางมะตอยน้ำมัน (Cutback asphalt)
ซึ่งจะช่วยลดการใช้น้ำมันในการผลิตยางมะตอยน้ำมัน ลงครึ่งหนึ่ง
และลดมลพิษจากการระเหยตัวของยางมะตอยน้ำมัน อีกทางหนึ่งด้วย

เพื่อที่จะมุ่งเน้นในการรักษาสิ่งแวดล้อม กลุ่มบริษัทฯกำลังดำเนิน
การปรับเปลี่ยนวิธีให้ความร้อนแก่ยางมะตอยในรถขนส่งสินค้า ทุกคัน
เนื่องจากการใช้ไม้ฟืนเผาให้ความร้อนสินค้าทำให้เกิดมลพิษควันและฝุ่น
ในขณะที่การใช้ก๊าซปิโตรเลียมเหลว (LPG) เป็นการเผาไหม้ที่มีประสิทธิภาพที่ดีกว่าและไม่มีควัน

กลุ่มบริษัทฯมีความยึดมั่นต่อนโยบายความรับผิดชอบต่อสังคม
โดยมุ่งเน้นในการรักษาสิ่งแวดล้อมและการเป็นผู้ประกอบการที่มีความรับผิดชอบต่อสังคมและชุมชนสูงสุด
กลุ่มบริษัทฯอยู่ระหว่าง
ดำเนินการเตรียมความพร้อมเพื่อการตรวจประเมินความสอดคล้องกับมาตรฐานผลิตภัณฑ์อุตสาหกรรมแนวทางความรับ
ผิดชอบต่อสังคม หรือ ISO 26000

บริษัทฯได้มีการนำเกณฑ์ความปลอดภัย (Safety Index) มาเป็นตัวชี้วัดระดับองค์กร
(Corporate KPI’s) เพื่อลดจำนวนอุบัติเหตุ และเพิ่มมาตรฐานความปลอดภัยแก่พนักงาน
โดยเฉพาะพนักงานที่อยู่ในสายการผลิต
ทั้งนี้ทุกโรงงานในประเทศกำลังดำเนินการติดตั้งกล้องวงจรปิด (CCTV)
ในรถขนส่งสินค้าทุกคันให้แล้วเสร็จภายใน ปี 2556 โดยกล้องนี้จะใช้ร่วมกับระบบ Real time
GPS tracking ซึ่งได้ติดตั้งกับรถขนส่งของกลุ่มบริษัทฯทุกคันไปแล้ว
เพื่อป้องกันการทุจริตระหว่างการขนส่งสินค้าและลดการเกิดอุบัติเหตุของรถขนส่งสินค้า
และเพิ่มความพึงพอใจให้กับลูกค้าในขณะเดียวกัน

โรงกลั่นยางมะตอยในประเทศมาเลเซีย

ทิปโก้แอสฟัลท์ มีฐานโรงกลั่นยางมะตอยอยู่ที่เมือง Kemaman
ในประเทศมาเลเซียซึ่งดำเนินการโดยบริษัทย่อยชื่อ Kemaman Bitumen Company Sdn. Bhd.
โรงกลั่นแห่งนี้ตั้งอยู่บนพื้นที่ 40 เฮคเตอร์ ในเขตอุตสาหกรรม Telok Kalong
มีกำลังการกลั่นน้ำมันดิบ 25,000 บาร์เรลต่อวันหรือประมาณ 9 ล้านบาร์เรลต่อปี
เทียบเท่ากับปริมาณนํ้ามันดิบ 1.4 ล้านตันต่อปี
กำลังการผลิตขนาดนี้สามารถผลิตยางมะตอยได้ถึงปีละ 1 ล้านตัน

ในปี 2555 โรงกลั่นได้เดินเครื่องกลั่นนํ้ามันดิบปริมาณ 7.2 ล้านบาร์เรล
ซึ่งสามารถกลั่นเป็นยางมะตอยได้ถึง 833,000 ตัน

โรงงานผลิต คลังน้ำมัน และคลังยางมะตอย:

[]